Република Србија

Град Београд

ГРАДСКА ОПШТИНА

ЗВЕЗДАРА

Одељење за друштвене делатности

X Број 5-2/17

27.01.2017.

Б е о г р а д

Булевар краља Александра 77

На основу члана 46. Законa о социјалној заштити. ("Службени гласник РС", бр. 24/2011) и члана 14. став 1. тачка 28. и члана 40. став 1. тачка 6. и 8. Статута Градске општине Звездара („Службени лист града Београда", бр. 43/08, 43/09, 15/10, 13/13, 36/13 и 41/13, 40/15 и 132/16), у складу са Стратeшким планом развоја Градске општине Звездара 2015-2020, XI број 06 – 40 од 08.07.2015. године, Програмом унапређења социјалне заштите на територији Градске општине Звездара у 2017. години, XI број 06 – 45 од 17.11.2016. године и сагласности Већа Градске општине Звездара од 26.јануара 2017. године (Закључак број XI број 06-3 од 26.1.2017.) на Правилник о коришћењу бесплатног превоза Градске општине Звездара за особе са инвалидитетом (број 020-2-5/2017 од 26.1.2017.), Комисија за превоз особа са инвалидитетом, у складу са Одлуком донетој на седници одржаној 27. јануара 2017. године

**расписује**

**Конкурс за корићење бесплатног превоза особа са инвалидитетом, са пребивалиштем/боравиштем на подручју Градске општине Звездара у 2017.години**

На седници одржаној 27.јануара 2017. године Комисија за превоз особа са инвалидитетом донела је Одлуку (X Број 5-2/17) о расписивању Конкурса за коришћење бесплатног превоза за особе са инвалидитетом са пребивалиштем/боравиштем на подручју Градске општине Звездара у 2017.години и утврдила текст овог Конкурса.

I Услуга превоза особа са инвалидитетом

Расписује се годишњи Конкурс за доделу бесплатних услуга превоза особа са инвалидитетом са пребивалиштем/боравиштем на подручју Градске општине Звездара. Услуга се реализује на територији града Београда са циљем унапређења квалитета свакодневног живота и социјализације особа са инвалидитетом које имају пребивалиште/боравиште на подручју Градске општине Звездара.

Лице које жели да користи услуге комби превоза пријављује своју потребу у прописаној форми Комисији за превоз особа са инвалидитетом током целог периода за који је Конкурс расписан. Један корисник може да пријави више потреба и то највише две вожње у току једне недеље током године за коју је конкурс расписан.

 У пријави треба нагласити да ли је реч о вожњи у једном смеру од тачке А до тачке Б (нпр. кућа-здравствена установа) или повратној вожњи А-Б-А (нпр. кућа-школа-кућа или кућа-радно место-кућа). Повратна вожња подразумева две услуге превоза и као таква се разматра и касније планира и реализује. Због капацитета овог превоза, корисници не могу да се превозе са чекањем за повратну вожњу на почетну дестинацију.

II Услови за учешће на Конкурсу и потребна документација

Прописана документација коју је потребно доставити као и доказе о осталим условима које корисници превоза треба да испуне:

* Попуњен прописани пријавни формулар са прецизно наведеним дестинацијама, датумима и терминима за које се подноси захтев или најавом потребе уколико се очекује заказавиње термина за лекарске контроле, терапије и сл.;
* Доказ да имају регулисано пребивалиште или боравиште на територији општине Звездара (потврда МУП-а, фотокопија личне карте или очитана чипована лична карта);
* Валидну медицинску документацију као доказ о инвалидитету;
* Писмену изјаву да није корисник бесплатног организованог превоза који финансира Секретаријат за социјалну заштиту (преузети са сајта Општине или у Одељењу за друштвене делатности).

Потребна документација се предаје током целе текуће 2017. године преко писарнице Управе градске општине.

Уколико је особа којој је потребан превоз у наведеном периоду већ користила/о услугу превоза у претходној години а није било промена у адреси пребивалишта, медицинским налазима и др. од формалног значаја- подноси се само попуњен прописани захтев.

III Критеријуми за утврђивање Листе корисника превоза

Потенцијални корисници бесплатног превоза су особе са инвалидитетом,и то:

* запослене и радно ангажоване,
* незапослене на обуци, преквалификацији, стручном усавршавању, волонтирању,
* ученици и студенти,
* на сталном нестационарном медицинском третману и
* друге особе са инвалидитетом које имају потребу за превозом.

3.1.Критеријуми за утврђивање Листе корисника превоза су:

* да је активност важна за економско осамостаљивање особе са инвалидитетом
* да је активност од значаја  за унапређење квалитета свакодневног живота/социјализацију особе са инвалидитетом
* да подносилац захтева није користио услуге превоза ГО Звездара у претходном тромесечју

3.2.Критеријуми из претходног става вреднују се на тај начин што ће Комисија дати предност подносиоцима захтева који искажу потребе за: редовним активностима ради одласка/повратка на активности: образовања, радног оспособљавања, радног ангажовања и/или рехабилитације/лечења и који нису корисници бесплатног превоза који организује Градска управа града Београда.

Листу корисника превоза Комисија ће утврђивати током целе године, сваког петка за наредну седмицу на основу расположивих капацитета и рационалног приступа коришћења возила.

Због ограничених капацитета ове услуге, разматрање и утврђивање одобрених термина за коришћење превоза биће реализовано према редоследу пријављених потреба. Уколико за исти термин буде више кандидата а реализација за све подносиоце захтева не може да се утврди у договору са заинтересованим подносиоцима захтева померањем термина Комисија ће дати предност оном кандидату који је у предходном периоду у мањем обиму користио услугу превоза ГО Звездара а што се утврђује на основу евиденције Комисије за превоз особа са инвалидитетом.

IV Рок за подношење докумената

Пријаве се подносе на Конкурс током целог периода за који се јавни позив расписује, односно од дана расписивања конкурса до 31. децембра 2017. године од 7,30 до 18,30 часова на писарници у шалтер сали ГО Звездара.Непотпуне пријаве на конкурс неће се узимати у разматрање.

Заинетресована лица додатне информације могу добити у Одељењу за друштвене делатности/Одсеку за социјалну заштиту на бр. 3405 609 и 3405 954.

V Поступак

За пријем и преглед приспелих пријава, у складу са утврђеним критеријумима, овлашћена је Комисија за превоз особа са инвалидитетом.

Комисија за превоз особа са инвалидитетом на недељном нивоу ће разматрати пријаве за наредну седмицу и, у складу са прописаним критеријумима и постојећим капацитетима возила, утврдити недељни распоред превоза особа са инвалидитетом. Уколико за исти термин буде више кандидата, примењиваће се процена приоритета по свим критеријумима.

По утврђивању недељног распореда превоза, Комисија ће контактирати подносиоце захтева и обавестити их о могућим терминима организованог превоза. Након потврде подносиоца захтева о прихватању понуђених термина превоза, Комисија утврђује недељну Листу корисника са подацима о терминима и дестинацијама превоза.

Подносиоци захтева имају право приговора на Листу корисника превоза. Приговор се подноси председнику ГО Звездара, у року од 3 дана од пријема Листе. Приговори ће се решавати у најбољем интересу подносиоца захтева/особа са инвалидитетом примењујући принципе солидарости и рационалног коришћења возила.

VI Објављивање Одлуке

Одлука о расписивању конкурса биће објављена на огласној табли и на интернет страници Градске општине Звездара.

Радмила Урошевић,

председник Комисије за превоз особа са инвалидитетом